I deres tid hadde Hjorten artister og gjester fra inn- og utland. Etter at Topp døde i 1920, drev Olga Topp stedet videre, til tross for flere år med nedgangstider. Den siste revyen ble vist i forbindelse med jubileumsfeiring i 1948. Restauranten ble drevet videre i flere år, men i august 1955 stengte Olga Topp dørene også for denne delen av driften. I 1961 ble den karakteristiske bygningen revet for å gi plass for Ila menighetshus og aldersboliger. Olga Topp hadde da flyttet til fra stedet og samme høst, i september 1961, døde hun.